ddrg/super_eurlex huggingface dataset:
Kommissionens forordning (EF) nr. 1422/2003

af 8. august 2003

om berigtigelse til forordning (EF) nr. 1175/2003 om ændring af forordning (EF) nr. 883/2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande og ændring af forordning (EF) nr. 2805/95 om fastsættelse af eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 63 og 64, og

ud fra følgende betragtninger:

(1) Der er konstateret en fejl i artikel 1 i Kommissionens forordning (EF) nr. 1175/2003(3). Denne fejl bør rettes.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Artikel 1 i forordning (EF) nr. 1175/2003 affattes således:"Allerede udstedte eksportlicenser med forudfastsættelse af restitutionen og Den Tjekkiske Republik og Den Slovakiske Republik som bestemmelsessteder er kun gyldige for udførsler, der foretages indtil den 31. maj 2003. Den sikkerhedsstillelse, der er omhandlet i artikel 4, stk. 2, i forordning (EF) nr. 883/2001, frigives for de mængder, der ikke udnyttes."

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EUT L 164 af 2.7.2003, s. 8.
Kommissionens forordning (EF) nr. 1336/2003

af 25. juli 2003

om ændring af forordning (EF) nr. 2076/2002 for så vidt angår den fortsatte brug af de i bilag II anførte stoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2003/70/EF(2), særlig artikel 8, stk. 2, fjerde afsnit, og

ud fra følgende betragtninger:

(1) I Kommissionens forordning (EF) nr. 2076/2002(3) fastsættes det, at visse aktive stoffer ikke opføres i bilag I til direktiv 91/414/EØF, og at medlemsstaterne skal trække alle godkendelser af plantebeskyttelsesmidler, som indeholder disse aktive stoffer, tilbage. For visse anvendelser er der fremlagt yderligere tekniske beviser, som godtgør, at der fortsat er et væsentligt behov for de pågældende aktive stoffer, og at der ikke findes effektive alternativer, og der er derfor iværksat midlertidige foranstaltninger for at gøre det muligt at udvikle alternativer.

(2) Medlemsstaterne har fremlagt nye beviser, som godtgør, at stofferne fortsat er nødvendige til væsentlige anvendelsesformål. Disse oplysninger er blevet vurderet af Kommissionen i samarbejde med eksperter fra medlemsstaterne. Der bør kun indrømmes undtagelser i tilfælde, hvor det forekommer berettiget og risikofrit, og udelukkende i forbindelse med skadegørere, for hvilke der ikke findes effektive alternativer.

(3) Visse aktive stoffer er omfattet af både tredje og fjerde fase af arbejdsprogrammet, enten på grund af deres kemiske forbindelse eller deres specielle anvendelse. For at undgå uoverensstemmelser bør bilag II til forordning (EF) nr. 2076/2002 tilpasses.

(4) Forordning (EF) nr. 2076/2002 bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Bilag II til forordning (EF) nr. 2076/2002 affattes som angivet i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. juli 2003.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EUT L 184 af 23.7.2003, s. 9.

(3) EFT L 319 af 23.11.2002, s. 3.

BILAG

"BILAG II

Fortegnelse over de i artikel 2, stk. 3, omhandlede godkendelser

>TABELPOSITION>"
Kommissionens forordning (EF) nr. 1852/2003

af 21. oktober 2003

om en tiårig tilladelse til anvendelse af et coccidiostatikum i foderstoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens forordning (EF) nr. 1847/2003(2), særlig artikel 3 og 9, og

ud fra følgende betragtninger:

(1) I direktiv 70/524/EØF er det fastsat, at medlemsstaterne foreskriver, at der ikke må markedsføres tilsætningsstoffer, medmindre der er givet en EF-tilladelse.

(2) I forbindelse med tilsætningsstoffer, der er opført i bilag C, del I, i direktiv 70/524/EØF, som omfatter coccidiostatika og andre lægemidler, skal tilladelser knyttes til den, der er ansvarlig for markedsføringen. En sådan tilladelse kan gives for en periode på ti år, hvis alle relevante betingelser i direktivet er opfyldt.

(3) Vurderingen af ansøgningen om en tiårig tilladelse til coccidiostatikumpræparatet "Sacox 120 microGranulate" viser, at de relevante betingelser i direktiv 70/524/EØF er opfyldt.

Den Videnskabelige Komité for Foder har afgivet positiv udtalelse om sikkerheden ved det pågældende coccidiostatikumpræparat, der hører til gruppen "coccidiostatika og andre lægemidler", og dets gunstige virkning på hønniker.

(4) Coccidiostatikumpræparatet "Sacox 120 microGranulate" bør derfor tillades og opføres på listen over tilladte tilsætningsstoffer, knyttet til den, der er ansvarlig for markedsføringen, idet tilladelsen skal gælde for en periode på ti år, jf. direktiv 70/524/EØF.

(5) Vurderingen af ansøgningen viser, at der kræves bestemte procedurer for at beskytte arbejdstagere mod at blive udsat for tilsætningsstoffet "Sacox 120 microGranulate". En sådan beskyttelse er dog sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(3).

(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Tilsætningsstoffet "Sacox 120 microGranulate", der hører til gruppen "coccidiostatika og andre lægemidler", og som er anført i bilaget, tillades som tilsætningsstof i foder på de betingelser, der er anført i bilaget.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. oktober 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EUT L 269 af 21.10.2003, s. 3.

(3) EFT L 183 af 29.6.1989, s. 1.

BILAG

">TABELPOSITION>"
Kommissionens forordning (EF) nr. 1205/2003

af 4. juli 2003

om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 806/2003(2), særlig artikel 80, litra b), og

ud fra følgende betragtninger:

(1) Gennemførelsesdatoen for Kommissionens forordning (EF) nr. 753/2002(3), ændret ved forordning (EF) nr. 2086/2002(4), er fastsat til den 1. august 2003 for at give aktørerne i vinsektoren og de berørte nationale forvaltninger tilstrækkelig lang tid til at omstille sig til forordningens nye bestemmelser om etikettering.

(2) Forordning (EF) nr. 753/2002 indeholder overgangsbestemmelser, der gælder indtil 1. august 2003, i henhold til hvilke aktørerne fortsat kan anvende etiketter og færdigpakninger med påtrykte benævnelser, der var i overensstemmelse med de herfor gældende bestemmelser på omsætningstidspunktet, men som ikke længere er i overensstemmelse med forordning (EF) nr. 753/2002.

(3) Efter udveksling af synspunkter mellem de berørte nationale myndigheder og mellem disse myndigheder og aktørerne i vinsektoren har det vist sig at være nødvendigt at fastsætte en forlængelse af overgangsperioden indtil den 1. februar 2004 for at give de pågældende aktører mulighed for at bruge de etiketter og færdigpakninger, som var i overensstemmelse med de tidligere gældende bestemmelser.

(4) Forordning (EF) nr. 753/2002 bør derfor ændres i overensstemmelse hermed.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 753/2002 foretages følgende ændringer:

Artikel 47, stk. 1, andet afsnit, affattes således:"Etiketter og færdigpakninger med påtrykte benævnelser, der er i overensstemmelse med de bestemmelser, der gælder herfor, indtil nærværende forordning træder i kraft, kan anvendes indtil den 1. februar 2004."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juli 2003.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EUT L 122 af 16.5.2003, s. 1.

(3) EFT L 118 af 4.5.2002, s. 1.

(4) EFT L 321 af 26.11.2002, s. 8.
(4)

Kommissionens forordning (EF) nr. 936/97 af 27. maj 1997 om åbning og forvaltning af toldkontingenter for oksekød af høj kvalitet, fersk, kølet eller frosset, og for frosset bøffelkød (8), senest ændret ved forordning (EF) nr. 1524/2002 (9), foreskriver for flere kontingenter for oksekød ægthedscertifikater for perioder på 12 måneder begyndende den 1. juli. Med henblik på en ensartet forvaltning bør der vedtages tilsvarende gennemførelsesbestemmelser for kontingentet for oksekød med oprindelse i Chile.
Kommissionens forordning (EF) nr. 816/2003

af 12. maj 2003

om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1), særlig artikel 9, og

ud fra følgende betragtninger:

(1) Kommissionens forordning (EF) nr. 2808/98(2), senest ændret ved forordning (EF) nr. 2452/2000(3), fastsætter i artikel 4, at den vekselkurs, der skal anvendes til omregning til national valuta af hektarstøtte og beløb ydet i struktur- og miljøsammenhæng, er lig med gennemsnittet, beregnet pro rata temporis, af de vekselkurser, der gælder i måneden forud for datoen for den udløsende begivenhed. Det bør præciseres, hvorledes dette gennemsnit fastsættes.

(2) Forordning (EF) nr. 2808/98 bør ændres tilsvarende.

(3) De i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

I artikel 4, stk. 3, i forordning (EF) nr. 2808/98 indsættes følgende punktum:"Gennemsnittet af vekselkurserne fastsættes af Kommissionen i måneden efter datoen for den udløsende begivenhed."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. maj 2003.

På Kommissionens vegne

Franz Fischler

Medlem af Kommissionen

(1) EFT L 349 af 24.12.1998, s. 1.

(2) EFT L 349 af 24.12.1998, s. 36.

(3) EFT L 282 af 8.11.2000, s. 9.
Kommissionens forordning (EF) nr. 1813/2003 af 15. oktober 2003 om ændring af forordning (EØF) nr. 2273/93 om fastsættelse af interventionscentrene for korn



EU-Tidende nr. L 265 af 16/10/2003 s. 0023 - 0024



Kommissionens forordning (EF) nr. 1813/2003 af 15. oktober 2003 om ændring af forordning (EØF) nr. 2273/93 om fastsættelse af interventionscentrene for korn KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 5, og ud fra følgende betragtninger: (1) Interventionscentrene er fastsat i bilaget til Kommissionens forordning (EØF) nr. 2273/93(3), senest ændret ved forordning (EF) nr. 1938/2002(4). Nogle medlemsstater har indgivet anmodning om ændring af nogle af disse centre. (2) Forordning (EØF) nr. 2273/93 bør ændres i overensstemmelse hermed. (3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn - UDSTEDT FØLGENDE FORORDNING: Artikel 1 Bilaget til forordning (EØF) nr. 2273/93 ændres som anført i bilaget til nærværende forordning. Artikel 2 Denne forordning træder i kraft på tredjedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. oktober 2003. På Kommissionens vegne Franz Fischler Medlem af Kommissionen (1) EFT L 181 af 1.7.1992, s. 21. (2) EUT L 158 af 27.6.2003, s. 1. (3) EFT L 207 af 18.8.1993, s. 1. (4) EFT L 297 af 31.10.2002, s. 6. BILAG I bilaget til forordning (EØF) nr. 2273/93 foretages følgende ændringer: 1) Under BUNDESREPUBLIK DEUTSCHLAND-Schleswig-Holstein, ændres navnet på centret Burg auf Fehmarn til Fehmarn. 2) Under SUOMI/FINLAND ændres centret Loviisa til Kaipiainen. 3) Under FRANCE udgår i departementet Loiret-45 "majs" i centret "Patay" og "byg" tilføjes i centret "Meung-sur-Loir".
Kommissionens forordning (EF) nr. 1979/2003

af 11. november 2003

om supplering af bilaget til forordning (EF) nr. 2400/96 (Westlandse druif, Alcachofa de Benicarló eller Carxofa de Benicarló og Marrone di San Zeno)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler(1), senest ændret ved forordning (EF) nr. 806/2003(2), særlig artikel 6, stk. 3 og 4, og

ud fra følgende betragtninger:

(1) I henhold til artikel 5 i forordning (EØF) nr. 2081/92 har Nederlandene sendt Kommissionen en ansøgning om registrering af betegnelsen "Westlandse druif" som geografisk betegnelse, Spanien har sendt Kommissionen en ansøgning om registrering af betegnelsen "Alcachofa de Benicarló" eller "Carxofa de Benicarló" som oprindelsesbetegnelse, og Italien har sendt Kommissionen en ansøgning om registrering af betegnelsen "Marrone di San Zeno" som oprindelsesbetegnelse.

(2) Det er i henhold til nævnte forordnings artikel 6, stk. 1, blevet konstateret, at ansøgningerne er i overensstemmelse med forordningen og indeholder alle de oplysninger, der er fastsat i forordningens artikel 4.

(3) Offentliggørelsen i Den Europæiske Unions Tidende(3) af de tre betegnelser i bilaget til nærværende forordning har ikke givet anledning til indsigelser, jf. artikel 7 i forordning (EØF) nr. 2081/92.

(4) De tre betegnelser bør derfor optages i registret over beskyttede oprindelsesbetegnelser og beskyttede geografiske betegnelser og er dermed beskyttet i EF som oprindelsesbetegnelser eller geografiske betegnelser.

(5) Bilaget til nærværende forordning supplerer bilaget til Kommissionens forordning (EF) nr. 2400/96(4), senest ændret ved forordning (EF) nr. 1665/2003(5) -

UDSTEDT FØLGENDE FORORDNING:

Artikel 1

Bilaget til forordning (EF) nr. 2400/96 suppleres med de tre betegnelser i bilaget til nærværende forordning, og disse betegnelser optages i registret over beskyttede oprindelsesbetegnelser og beskyttede geografiske betegnelser som beskyttet oprindelsesbetegnelse (BOB) eller beskyttet geografisk betegnelse (BGB) efter artikel 6, stk. 3, i forordning (EØF) nr. 2081/92.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 2003.

På Kommissionens vegne

Franz Fischler

Medlem af Kommissionen

(1) EFT L 208 af 24.7.1992, s. 1.

(2) EUT L 122 af 16.5.2003, s. 1.

(3) EUT C 40 af 19.2.2003, s. 5 (Westlandse druif).

EUT C 40 af 19.2.2003, s. 7 (Alcachofa de Benicarló eller Carxofa de Benicarló).

EUT C 45 af 25.2.2003, s. 2 (Marrone di San Zeno).

(4) EFT L 327 af 18.12.1996, s. 11.

(5) EUT L 235 af 23.9.2003, s. 6.

BILAG

PRODUKTER I TRAKTATENS BILAG I TIL KONSUM

Frugt, grøntsager og korn

NEDERLANDENE

Westlandse druif (BGB)

SPANIEN

Alcachofa de Benicarló eller Carxofa de Benicarló (BOB)

ITALIEN

Marrone di San Zeno (BOB)
Kommissionens forordning (EF) nr. 1401/2003

af 6. august 2003

om ændring af forordning (EF) nr. 245/2001 om gennemførelsesbestemmelser til Rådets forordning (EF) nr. 1673/2000 om den fælles markedsordning for hør og hamp bestemt til fiberproduktion

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1673/2000 af 27. juli 2000 om den fælles markedsordning for hør og hamp bestemt til fiberproduktion(1), ændret ved Kommissionens forordning (EF) nr. 651/2002(2), særlig artikel 9, og

ud fra følgende betragtninger:

(1) Ifølge artikel 7, stk. 1, andet led, i Kommissionens forordning (EF) nr. 245/2001(3), senest ændret ved forordning (EF) nr. 651/2002, er kun fibre, som er fremstillet inden den 1. maj efter udløbet af det pågældende produktionsår, berettiget til støtte til forarbejdning af hør- og hampestrå bestemt til fiberproduktion. Ifølge artikel 12, stk. 2, i nævnte forordning udbetaler medlemsstaten forarbejdningsstøtten og i givet fald den supplerende støtte, der blev indført ved forordning (EF) nr. 1673/2000, inden den 1. august efter ovennævnte frist.

(2) Under hensyn til den frist, der er nødvendig for at gennemføre de administrative procedurer og kontrollen inden ydelsen og den endelige udbetaling af støtten, bør fristen for medlemsstatens udbetaling af støtten udskydes. For at sikre en vis kontinuitet bør det fastsættes, at foranstaltningen anvendes med tilbagevirkende kraft fra den 1. august 2003.

(3) Derfor bør fristen for medlemsstaternes fremsendelse til Kommissionen af de sammenfattede oplysninger vedrørende produktionsåret ændres.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Naturfibre -

UDSTEDT FØLGENDE FORORDNING:

Artikel 1

I forordning (EF) nr. 245/2001 foretages følgende ændringer:

1) I artikel 12, stk. 2, ændres datoen "den 1. august" til "den 15. oktober".

2) I artikel 15, stk. 3, ændres datoen "den 30. september" til "den 15. december".

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. august 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. august 2003.

På Kommissionens vegne

Franz Fischler

Medlem af Kommissionen

(1) EFT L 193 af 29.7.2000, s. 16.

(2) EFT L 101 af 17.4.2002, s. 3.

(3) EFT L 35 af 6.2.2001, s. 18.
Kommissionens forordning (EF) nr. 836/2003

af 15. maj 2003

om ændring af forordning (EF) nr. 2103/2002 om godkendelse af den kontrol af overensstemmelse med handelsnormerne for friske frugter og grøntsager, som Sydafrika foretager inden importen til Det Europæiske Fællesskab

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 47/2003(2), særlig artikel 10, og

ud fra følgende betragtninger:

(1) Bilag II til Kommissionens forordning (EF) nr. 2103/2002(3) indeholder en model til den attest, der er omhandlet i artikel 7, stk. 3, i Kommissionens forordning (EF) nr. 1148/2001 af 12. juni 2001 om kontrol af overensstemmelse med handelsnormerne for friske frugter og grøntsager(4), senest ændret ved forordning (EF) nr. 408/2003(5).

(2) De sydafrikanske myndigheder har meddelt Kommissionen, at attesten er blevet ændret.

(3) Forordning (EF) nr. 2103/2002 bør derfor ændres tilsvarende.

(4) For at undgå praktiske og handelsmæssige problemer bør den gældende model til attesten kunne anvendes indtil den 30. juni 2003.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilag II til forordning (EF) nr. 2103/2002 affattes som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den anvendes fra den 1. juni 2003. Attester, der er udformet efter modellen i bilag II til forordning (EF) nr. 2103/2002 i udgaven af 28. november 2002, kan dog også anvendes indtil den 30. juni 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. maj 2003.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 7 af 11.1.2003, s. 64.

(3) EFT L 324 af 29.11.2002, s. 11.

(4) EFT L 156 af 13.6.2001, s. 9.

(5) EUT L 62 af 6.3.2003, s. 8.

BILAG

»BILAG II

MODEL TIL ATTEST, JF. ARTIKEL 7, STK. 3, I FORORDNING (EF) Nr. 1148/2001

>PIC FILE= "L_2003121DA.000403.TIF">